Դմիտրի Աստրախան

Դմիտրի Խանանովիչ Աստրախան (, ), խորհրդային և ռուսական թատրոնի և կինոյի ռեժիսոր, պրոդյուսեր, հեռուստահաղորդավար, կինոդերասան, ՌԴ արվեստի վաստակավոր գործիչ (2009)։ Բելառուսի Հանրապետության հատուկ մրցանակի դափնեկիր (2014),  Ռուսաստանի հրեական կոնգրեսի հանրային խորհրդի անդամ։

Կենսագրություն 
Դմիտրի Աստրախանը ծնվել է 1957 թվականի մարտի 17-ին լենինգրադցի պատմաբաններ Խանան Մարկովիչ Աստրախանի և Սուսաննա Մարկովնա Մանևիչի (ծագումով Բելառուսից) ընտանիքում։ Եղել է ընտանիքի ամենափոքր՝ հինգերորդ երեխան։ Դպրոցում սիրել է ընթերցանությունը, մաթեմատիկան և սպորտը։ Ութերորդ դասարանն ավարտելուց հետո ընդունվել է Վասիլևսկի կղզու թիվ 30 ֆիզիկամաթեմատիկական դպրոց և միաժամանակ շարունակել զբաղվել դասական ըմբշամարտով։ Դպրոցն ավարտելուց հետո ընդունվել Է Լենինգրադի Ուլյանովի (Լենինի) անվան էլեկտրատեխնիկական ինստիտուտ։ Մի քանի տարվա ընթացքում Դմիտրին փոխել է մի քանի ինստիտուտներ, մինչև ընդունվել է Լենինգրադի թատրոնի, երաժշտության և կինեմատոգրաֆիայի պետական ինստիտուտ (Ա. Մուզիլի դասարան, ավարտել է 1982 թվականին)։ Որպես դիպլոմային աշխատանք Աստրախանը պետք է ներկայացում բեմադրեր Պուշկինի թատրոնում, սակայն, հենց Աստրախանի պնդմամբ, այն բանից հետո, երբ թատրոնի գեղարվեստական ղեկավարն իմացել է, որ Աստրախանը հրեա է, ներկայացումը բեմադրել թույլ չեն տվել։

1981-1987 թվականներին եղել է Սվերդլովսկի պատանի հանդիսատեսի թատրոնի ռեժիսոր։ Այնուհետև ծառայել է ԽՍՀՄ զինված ուժերում (ծովային ավիացիա)։ Բեմադրել է ներկայացումներ Ռուսաստանի տարբեր թատրոններում և արտերկրում, վերապատրաստվել է Լենինգրադում Գեորգի Տովստոնոգովի մոտ։

1991-1995 թվականներին ղեկավարել է Սանկտ Պետերբուրգի Ն. Պ. Ակիմովի անվան կոմեդիայի թատրոնը։

1993 թվականից ղեկավարել է Սանկտ Պետերբուրգի թատերական արվեստի պետական ակադեմիայի դերասանական արվեստանոց։ Նրա աշակերտների թվում են եղել Աննա Բանշչիկովան, Ալեքսեյ Շևչենկովը, Դենիս Կիրիլովը, Գենադի Սվիրը, Մարկ Գորոնոկը, Իվան Պարշինը, Անդրեյ Ֆեդորցովը և այլք։

Ակտիվ աշխատանք է ծավալել թատրոնում և կինոյում, մասնագիտացել հոգեբանական դրամայի բնագավառում։ Դասավանդում է «Օստանկինո» հեռուստատեսության բարձրագույն դպրոցում և TheOneFilm կինոդպրոցում։

Դմիտրի Աստրախանը պահանջված դերասան է դարձել «Վիսոցկի։ Շնորհակալություն, որ ողջ եմ» ֆիլմում ադմինիստրատոր Լեոնիդ Ֆրիդմանի դերից հետո։

2022 թվականի հունիսի 30-ին նշանակվել է Մոսկվայի «Ժամանակակից պիեսի դպրոց» թատրոնի գեղարվեստական ղեկավար Իոսիֆ Ռայխելհաուսի փոխարեն։

Անձնական կյանք 
 Առաջին կինը՝ Օլգա Բելյաևա (1964-2000), դերասանուհի։ 2000 թվականին Բելյաևան մահացել է բնակարանում հրդեհի ժամանակ,
 Որդին՝ Պավել,
 Երկրորդ կինը՝ Ելենա Վալերևնա Աստրախան, Մարիինյան թատրոնի բալետի պարուհի,
 Երեխաներ՝ Մարիա, Նատալյա, Աննա, Վիկտոր և Ելիզավետա.

Արվեստ

Թատրոն 

1981 թվականից ի վեր բեմադրել է 40-ից ավելի ներկայացում տարբեր թատրոններում.
 Մոսկվայի Ա. Ս. Պուշկինի անվան դրամատիկական թատրոն
 «Լեդի մեկ օրով» ()
 «Ճանապարհորդները գիշերը»  ()
 Սվերդլովսկի պատանի հանդիսատեսի թատրոն
 «Բադի որս»  (), Ալեքսանդր Վամպիլով
 «Եկամտաբեր պաշտոն»  (), Ալեքսանդր Օստրովսկի
 «Տհասը»  (), Դենիս Ֆոնվիզին
 «Կարմիր գլխարկը»  (), Եվգենի Շվարց
 «Ո՞վ, եթե ոչ դու...»  (), Վ. Սուգլոբով
 Գ․ Տովստոնոգովի անվան դրամատիկական մեծ թատրոն
 «Բալզամինովի ամուսնությունը»  (), Ալեքսանդր Օստրովսկի
 Վ․ Կոմիսարժևսկայայի անվան ակադեմիական դրամատիկական թատրոն
 «Այս ազատ թիթեռները» ()
 Ալեքսանդր Աբդուլովի անտրեպրիզա
 «Ամեն ինչ անցնում է» ()
 «Ընտանեկան հովվերգություն»  ()
 Անհայտ
 «Չորսը Պետերբուրգում» ()
 Ռիգայի Միխայիլ Չեխովի անվան ռուսական թատրոն
 «Լեդի մեկ օրով»  () – 2006
 «Տոմս մեկ ուղղությամբ»  () – 2009
 Խաբարովսկի դրամայի երկրամասային թատրոն 
 «Լեդի մեկ օրով» – 2015
 «Ընտանեկան հովվերգություն» – 2015
 Չելյաբինսկի Նաում Օռլովի անվան դրամայի թատրոն
 «Լեդի մեկ օրով» – 2017
 Ռուսական բանակի թատրոն
 «Լեդի մեկ օրով» – 2020

Ռեժիսորը բազմիցս բեմադրել է իռլանդացի դրամատուրգ Ջոն Սինգի «Անվեհեր կտրիճը՝ Արևմուտքի պարծանքը» () պիեսը տարբեր թատրոններում.
  – Ռուսաստանի բեմական արվեստների պետական ինստիտուտ
  – Օմսկի պատանի հանդիսատեսի թատրոն
  – Տովստոնոգովի անվան մեծ դրամատիկական թատրոն
  – Եկատերինբուրգի դրամայի պետական ակադեմիական թատրոն
 Մոսկվայի Լենկոմ պետական թատրոն
«Եկամտաբեր պաշտոն» – 2021

Ֆիլմագրություն

Հեռուստատեսություն 
 2011-2014 թվականներ – ՕՆՏ ալիքի «Я пою» հեռուստանախագծի վարող (Բելառուս)
 2016 թվական – «Դերասանական վարպետության դպրոցի» ղեկավար Дом-2 հաղորդումում

Այլ 
2017 թվականին դարձել Է Մոսկվայի 3-րդ հրեական կինոփառատոնի ժյուրիի անդամ։

Ծանոթագրություններ

Արտաքին հղումներ 
 Դմիտրի Աստրախանը Պուշկինի անվան թատրոնի կայքում 
 Դմիտրի Աստրախանը Եկատերինբուրգի դրամայի թատրոնի կայքում 
 Степуро С. Дмитрий Астрахан: Самое привлекательное в сегодняшнем Голливуде — зарплата // TUT.BY. 2009.09.12
 Дмитрий Астрахан. Еврей Интервью Jewish.ru
  // ТВ Центр

Ռուս ռեժիսորներ
Խորհրդային կինոռեժիսորներ
Ռուս կինոռեժիսորներ
Ռուս հաղորդավարներ
Խորհրդային դերասաններ
Ռուս դերասաններ
20-րդ դարի դերասաններ
21-րդ դարի դերասաններ
Ռուս թատերական ռեժիսորներ
20-րդ դարի կինոռեժիսորներ
21-րդ դարի կինոռեժիսորներ
«Ոսկե արծիվ» մրցանակի դափնեկիրներ
Ռուսաստանի Դաշնության վաստակավոր արտիստներ
Թատերական ռեժիսորներ այբբենական կարգով
Դերասաններ այբբենական կարգով